ป้ายร้านหายาก มองไม่ค่อยเห็นป้ายชื่อร้าน ต้องสังเกตดีๆ ที่จอดรถไม่มีต้องจอดริมถนน ซึ่งหายากเช่นกัน เดินเข้ามาบริเวณร้านค่อนข้างอึดอัด เพราะเป็นตึกแถวเก่าๆ โบราณ ในร้านมืดๆ อับๆ จะสั่งอาหารต้องเดินไปหลังร้าน ดังนั้นการบริการกับความสะอาดจึงธรรมดามาก รายการอาหารที่สั่งในวันนี้คือ สุกี้ ซึ่งสั่งมาสามแบบ สุกี้ไก่ หมู รวมมิตร แต่ละชามหน้าตาเหมือนกัน แต่ต่างกันตรงเนื้อครับ สำหรับรสชาติ แค่น้ำซุปเปล่าๆ ก็ขอบอกว่าอร่อยมากๆ ถ้ายังไม่คนนะครับลองชิมดู หวานมากๆ กลมกล่อม พอคนน้ำจิ่มสุกี้เข้าไปด้วย อร่อยไปอีกแบบครับ
โดยรวมแล้ว ร้านนี้สุกี้อร่อย น้ำซุปหวาน น้ำจิ้มอร่อย ราคาต่อชามอาจสูงไปสักนิด แต่อร่อยแน่ๆครับ ร้านนี้มีอาหารอย่างอื่นด้วยนะครับ เพื่อนๆลองมาทานกันดูนะครับ